William Heinesen

William Heinesen (født 15. januar 1900 i Tórshavn, død 12. marts 1991) var en færøsk forfatter, komponist og billedkunstner.
Han boede på Færøerne bortset fra nogle ungdomsår i Danmark med vennen og fætteren Jørgen-Frantz Jacobsen. Han skrev på dansk, som var det sprog, han var opvokset med i hjemmet og i skolen. Faderen var købmand og skibsreder af færøsk herkomst. Moderen var kunstnerisk anlagt og af dansk herkomst.
I en årrække drev han familiens handelsfirma samtidig med sin forfattervirksomhed.
Hans væsentligste påvirkninger kom fra opvæksten i et travlt handelshus i Tórshavn. Han var både påvirket af det borgerlige liv og af det kunstneriske miljø. Modsætningen mellem disse to miljøer er gennemgående i hans forfatterskab.
Han blev påvirket af forfatteren Otto Gelsted og 1920'ernes kreds af især venstreorienterede kunstnere.

Han var en af sin tids betydeligste dansksprogede forfattere, både med sine romaner, noveller og digte. Hans kendteste bog er romanen De fortabte spillemænd.

William Heinesen er oversat til 19 sprog, og han er efter Karen Blixen den mest oversatte forfatter med debut i perioden 1900-1940.

Digte 
 1921 Arktiske Elegier og andre Digte

 1924 Høbjergning ved Havet
 1927 Sange mod Vaardybet
 1930 Stjernerne vaagner
 1936 Den dunkle Sol
 1955 Digte i udvalg
 1961 Hymne og harmsang
 1972 Panorama med regnbue
 1983 Vinterdrøm. Digte i udvalg 1920-30
 1984 Samlede digte
 1990 Digte

Noveller 
 1957 Det fortryllede lys
 1960 Gamaliels besættelse
 1967 Kur mod onde ånder
 1970 Don Juan fra Tranhuset
 1973 Fortællinger fra Thorshavn
 1975 Grylen og andre noveller
 1980 Her skal danses
 1985 Laterna magica

Romaner 
 1934 Blæsende Gry
 1938 Noatun
 1949 Den sorte gryde
 1950 De fortabte spillemænd
 1952 Moder Syvstjerne
 1964 Det gode håb
 1976 Tårnet ved verdens ende

Billedbøger 
 1999 Det vingede mørke (posthumt)

Litteratur om William Heinesen og hans værker 
 Bárður Jákupsson, William Heinesen, billedmageren, Torgard, 2018 (originaludg. (færøsk/engelsk): Sprotin, 2016)
 Anne-Kari Skarðhamar, Fyrvokteren ved verdens ende og hans laterna magica, Unipub forl., 2005
 Jógvan Isaksen, Mellem middelalder og modernitet. Omkring William Heinesens prosa, Amaldus, 2004
 Bergur Hansen, At genfortrylle verden. En hermeneutisk-fænomenologisk undersøgelse af tab og genvindelse i William Heinesens senprosa (2003) Ph.d.-afhandling, Institut for Nordisk Filologi, Københavns Universitet
 Bjarne Nielsen Brovst, Det muntre Nord (bog 1987) 
 Lilian Munk Dahlgren, "En moderne skjald", artikel i K&K (1990)
 Hanne Flohr Sørensen, Barnet, digteren og eventyret (1996) ph.d. afhandling
 Annette Krøjgaard, Mellem myte og realisme – en monografi om William Heinesens "Det gode håb" (Speciale, 1996)
 Nicolai Eriksen, Myte og realisme i William Heinesens senere romanforfatterskab (Speciale, 1999)
 Ejgil Søholm, Godheds ubændige vælde (bog 2000) 
 William Heinesen, Fra billedmagerens værksted : tegninger, malerier og farveklip samt udvalgte tekster, Emil Thomsen, 1980
 W. Glyn Jones, Færø og Kosmos (Bog, 1974)

Priser og udmærkelser 
 Holberg Medaillen 1960
 Medlem af Det Danske Akademi fra 1961
 Nordisk råds litteraturpris 1965
 Emil Aarestrup Medaillen 1968
 Mentanarvirðisløn M. A. Jacobsens 1975
 Dansk Forfatterforenings H. C. Andersen Legat 1979
 Kritikerprisen 1980
 Æresborger i Tórshavn 1980
 Ingenio et arti 1981
 Gelsted-Kirk-Scherfig-Prisen 1984
 Barnamentanarheiðursløn Tórshavnar býráðs (Børnebogspris fra Tórshavn Byråd) 1984
 Karen Blixen-medaljen 1985
 Sonningprisen 1985
 Svenska Akademiens Nordiska Pris 1987

Billedkunstneren William Heinesen 

Hans billedkunst er inspireret af hans fantasifulde historier og Færingesagaen, eventyr og den nordiske mytologi.
William Heinesen har også illustreret mange bøger med eventyr og sagn.

Fra 1950'erne skabte han en ejendommelig fortryllende stemning i sine pastelbilleder. Temaerne var lige fra den mystiske underjordiske verden til satiretegninger af politikere, forretningsfolk og hykleriske, religiøse forførere.

I hans tegninger af mænd og kvinder fra Tórshavns fortid ses hans specielle form for satire og humor. De store vægdekorationer i aulaen på Tórshavns folkeskole med motiver fra Sigurd-kvadene markerer hans udvikling i hans sidste leveår inden for billedkunst. Fra ca. 1975 og de næste 10 år beskæftigede han sig intensivt med papircollager foruden sin uundværlige digtning.

Hans billedkunstproduktion omfatter vægdekorationer, ca. 100 bogillustrationer, plakater, bladtegninger, pladecovers osv.

Han har spillet en stor rolle i udviklingen af den nyere færøske billedkunst, hvor han både organiserede, inspirerede og kritiserede.

Eksterne henvisninger 

 www.forfatterweb.dk 
 www.litteratursiden.dk/ 
 
 

Novelleforfattere fra Færøerne
Romanforfattere fra Færøerne
Digtere fra Færøerne
Dansksprogede forfattere fra Færøerne
Malere fra Færøerne
Tegnere fra Færøerne
Illustratorer fra Færøerne
Det Danske Akademi
Modtagere af Nordisk Råds Litteraturpris
Modtagere af Ingenio et arti
Personer i Kraks Blå Bog (afdøde)
Personer fra Thorshavn
Billedkunstnere
Modtagere af Sonningprisen
Danskere nomineret til Nordisk Råds Litteraturpris
Modtagere af Holbergmedaljen